Rozhodnutie Komisie (EHS) č. 1516/77
zo 6. júla 1977,
ktorou sa mení a dopĺňa nariadenie (EHS) č. 776/73 o registrácií zmlúv a poskytovaní údajov v sektore chmeľu
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 1696/71 z 26. júla 1971 o spoločnej organizácií trhu s chmeľom [1], naposledy zmenené a doplnené nariadením (EHS) č. 1170/77 [2], najmä na jeho článok 12 ods. 8 a článok 18,
keďže článok 12 ods. 3 uvedeného nariadenia stanovuje, že v oblastiach spoločenstva, v ktorých uznané odbytové organizácie výrobcov zabezpečujú svojim členom primeraný príjem a spravujú ponuku racionálnym spôsobom, sa pomoc bude poskytovať iba takýmto organizáciám;
keďže uvedeným nariadením sa stanovuje, že Rada má na návrh Komisie vyplývajúci zo správ členských štátov prijať zoznam takýchto oblastí; keďže členské štáty musia preto Komisii oznámiť, ktoré oblasti spĺňajú uvedené podmienky;
keďže s cieľom umožniť Rade prijať zoznam uvedených oblastí pre každý zber pred začiatkom pestovateľských prác je potrebné, aby Komisia včas obdržala správy zo strany členských štátov;
keďže Komisia musí byť schopná aktualizovať pred každým zberom rozdelenie odrôd chmeľu pestovaných v spoločenstve do skupín odrôd podľa článku 12 ods. 5 nariadenia (EHS) č. 1696/71;
keďže uvedený článok 12 ods. 5 stanovuje, že pri výpočte pomoci sa má zohľadňovať príjem na úrovni uznaných odbytových organizácií výrobcov; keďže členské štáty musia preto poskytovať svoje údaje a rozlišovať pritom medzi organizáciami výrobcov a jednotlivými výrobcami;
keďže na tento účel by sa malo doplniť nariadenie Rady (EHS) č. 776/73 z 20. marca 1973 o registrácii zmlúv a poskytovaní údajov v sektore chmeľu [3], naposledy zmenené a doplnené nariadením (EHS) č. 209/77 [4];
keďže opatrenia ustanovené v tomto nariadení sú v súlade so stanoviskom Riadiaceho výboru pre chmeľ,
PRIJALA TOTO NARIADENIE:
Článok 1
Do nariadenia (EHS) č. 776/73 sa týmto dopĺňa tento článok 3a:
"Článok 3a
Každý členský štát každý rok oznamuje:
a) do 1. februára roku zberu, pre ktorý sa môže poskytnúť pestovateľská pomoc, zoznam oblastí podľa prvého pododseku článku 12 ods. 3 nariadenia (EHS) č. 1696/71;
b) do 31. marca roku zberu, pre ktorý sa môže poskytnúť pestovateľská pomoc, odrody chmeľu, ktoré sa počas predchádzajúceho roku zberu pestovali na registrovanej ploche podľa článku 13 nariadenia (EHS) č. 1696/71, a ich obsah alfakyselín."
Článok 2
K prvému pododseku článku 4 ods. 1 a k prvému odseku článku 6 nariadenia (EHS) č. 776/73 sa týmto dopĺňajú tieto slová:
"pričom sa rozlišuje medzi uznanými organizáciami výrobcov a jednotlivými výrobcami."
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 6. júla 1977